cyanic-selkie/wikianc huggingface dataset:
Φραγκίσκος Α΄ των Δύο Σικελιών
Οικογένεια
Νυμφεύτηκε πρώτα το 1797 τη Μαρία Κλημεντίνη των Αψβούργων-Λωρραίνης, κόρη του Λεοπόλδου Β΄ της Αγίας Ρωμαϊκής Αυτοκρατορίας, και απέκτησε 2 τέκνα:
Αναφορές
Κατηγορία:Μονάρχες της Νεαπόλεως Κατηγορία:Βασιλείς της Σικελίας Κατηγορία:Δούκες της Καλαβρίας Κατηγορία:Οίκος των Βουρβόνων-Δύο Σικελιών
Ιωάννης Σβορώνος
Βιογραφία
Γεννήθηκε στις 15 / 27 Απριλίου του 1863 στη Μύκονο. Μετά τις γυμνασιακές του σπουδές γράφτηκε αρχικά στη νομική σχολή του Πανεπιστημίου Αθηνών την οποία και εγκατέλειψε προκειμένου να επιδοθεί στη νομισματολογία και αργότερα αρχαιολογία. Σπούδασε με υποτροφία της Κυβερνήσεως νομισματική (1883-1887) στο Βερολίνο, Λονδίνο και Παρίσι. Δημοσίευσε το 1890 το πρώτο του σύγγραμμα Numismatique de la Crete ancienne, το οποίο και βραβεύτηκε από τη Γαλλική Ακαδημία, όπου και προσελήφθη αμέσως προκειμένου να βοηθήσει στην σύνταξη του "Corpus numorum". Επιστρέφοντας στην Ελλάδα διορίστηκε νομισματογνώμονας του Νομισματικού Μουσείου Αθηνών όπου και εργάστηκε σ' αυτό μέχρι τον θάνατό του. Αργότερα, το 1899, ανέλαβε διευθυντής του Νομισματικού Μουσείου. Το 1918 εκλέχθηκε καθηγητής της Νομισματικής, μετρολογίας και σφραγιδολογίας στο Πανεπιστήμιο της Αθήνας, θέση που διατήρησε μέχρι το 1920. Διετέλεσε πρόεδρος του Αρχαιολογικού Συμβουλίου του Κράτους.
Ίδρυσε και διεύθυνε τη Διεθνή Εφημερίδα της Νομισματικής Αρχαιολογίας (Journal International d’Archéologie Numismatique). Βραβεύτηκε από την Γαλλική Ακαδημία των Επιγραφών. Ακόμη, έλαβε το χρυσό μετάλλιο της Βασιλικής Νομισματικής Εταιρείας του Λονδίνου το 1914 και το βραβείο Χάντιγκτον της Αμερικανικής Νομισματικής Εταιρείας το 1921.
Εξωτερικοί σύνδεσμοι
Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες αρχαιολόγοι Κατηγορία:Νομισματολόγοι Κατηγορία:Παραλήπτες του Τάγματος του Γεωργίου Α΄
Τετραφθοράνθρακας
Ο τετραφθοράνθρακας είναι οργανική χημική ένωση, που περιέχει άνθρακα και φθόριο, με χημικό τύπο CF4. Είναι ο απλούστερος φθοράνθρακας. Έχει πολύ ισχυρούς δεσμούς, εξαιτίας της φύσης των τεσσάρων (4) δεσμών C-F που περιέχει. Ταξινομείται επίσης στα αλαλκάνια, και πιο συγκεκριμένα στα αλομεθάνια. Εξαιτίας των τεσσάρων έντονα πολωμένων ομοιοπολικών δεσμών C-F, που περιέχει, το άτομο του άνθρακα στον τετραφθοράνθρακα έχει σημαντικό μερικό θετικό ηλεκτρικό φορτίο, που ενισχύει και ελαττώνει τα μήκη των τεσσάρων δεσμών C-F, που περιέχει, προσθέτοντας και έναν επιπρόσθετο ιονικό χαρακτήρα στους δεσμούς αυτούς. Ο τετραφθοράνθρακας είναι ένα ισχυρό αέριο του φαινομένου του θερμοκηπίου.
Δεσμολογία
Οι δεσμοί C-F είναι οι ισχυρότεροι που υπάρχουν στην οργανική χημεία. Επιπρόσθετα, οι συγκεκριμένοι δεσμοί του τετραφθοράνθρακα, ενισχύονται ακόμη περισσότερο από το γεγονός ότι συνδέονται και οι τέσσερεις στο ίδιο άτομο άνθρακα. Έτσι, ο τετραφθοράνθρακαας έχει τους ισχυρότερους δεσμούς ανάμεσα στα υπόλοιπα φθορομεθάνια, δηλαδή το φθορομεθάνιο, το διφθορομεθάνιο και το τριφθορομεθάνιο. Αυτό είναι αποτέλεσμα της αυξημένης ηλεκτροστατικής έλξης μεταξύ των μερικώς αρνητικά φορτισμένων ατόμων φθορίου και του μερικώς θετικά φορτισμένου ατόμου άνθρακα, του οποίου το ηλεκτροστατικό φορτίο στον τετραφθοράνθρακα είναι + 0,76.
Βιομηχανική
Ο τετραφθοράνθρακας είναι το προϊόν που παράγεται όταν οποιαδήποτε ανθρακούχα ένωση, ή ανθρακούχα στοιχειακή αλλομορφή του άνθρακα, καίγεται σε ατμόσφαιρα (στοιχειακού) φθορίου :
Στην περίπτωση των υδρογονανθράκων, το υδροφθόριο είναι ένα άλλο προϊόν μιας τέτοιας καύσης (δηλαδή σε ατμόσφαιρα στοιχειακού φθορίου). Η παραγωγή του αναφέρθηκε για πρώτη φορά το 1926. Μπορεί να παραχθεί ακόμη και με φθορίωση διοξειδίου του άνθρακα, μονοξειδίου του άνθρακα ή φωσγενίου, με την επίδραση τετραφθοριούχου θείου :
Εμπορικά, ο τετραφθοράνθρακας παράγονταν με χημική αντίδραση φθορίου ή υδροφθορίου με διφθοροδιχλωρομεθάνιο ή με τριφθοροχλωρομεθάνιο. Παράγεται ακόμη με ηλεκτρόλυση φθοριούχων μετάλλων, γενικού τύπου MF ή MF2, χρησιμοποιώντας ηλεκτρόδιο άνθρακα. Παρόλο που είναι διαθέσιμες πολυάριθμες μέθοδοι παραγωγής του, από μυριάδες πρόδρομες ύλες και στοιχειακό φθόριο, επειδή το στοιχειακό φθόριο είναι ακριβό και δύσχρηστο, ο τετραφθοράνθρακας παράγεται βιομηχανικά με χρήση υδροφθορίου :
Εργαστηριακή μέθοδος
Ο τετραφθοράνθρακας μπορεί να παραχθεί στο χημικό εργαστήριο με αντίδραση καρβιδίου του πυριτίου με (στοιχειακό) φθόριο:
Ιδιότητες
Ο τετραφθοράνθρακας, όπως και οι άλλοι φθοράνθρακες, είναι πολύ σταθεροί, εξαιτίας της ισχύος των δεσμών C-F, που περιέχουν. Οι δεσμοί αυτοί, στον τετραφθοράνθρακα, έχουν δεσμική ενέργεια 515 kJ/mol. Ως αποτέλεσμα, ο τετραφθοράνθρακας είναι αδρανής έναντι σε οξέα και σε υδροξείδια. Ωστόσο, αντιδρά εκρηκτικά με αλκαλιμέταλλα. Η θερμική διάσπασή του, παρουσία οξυγόνου, παράγει δυο τοξικά αέρια προϊόντα, το καρβονυλοφθορίδιο (COF2) και το μονοξείδιο του άνθρακα (CO). Αν η θερμική διάσπαση γίνει παρουσία και νερού παράγεται επίσης υδροφθόριο. Είναι πολύ ελάχιστα διαλυτό στο νερό, αλλά είναι αναμίξειμο με οργανικούς διαλύτες, όπως το βενζόλιο και το χλωροφόρμιο.
Εφαρμογές
Ο τετραφθοράνθρακας, μερικές φορές χρησιμοποιήθηκε ως ψυκτικό χαμηλής θερμοκρασίας. Επίσης χρησιμοποιήθηκε σε μικροκατασκευές ηλεκτρονικών, μόνο του ή σε συνδυασμό με οξυγόνο, σε χαρακτική πλάσματος για πυρίτιο, διοξείδιο του πυριτίου, και αζωτούχο πυρίτιο. Τέλος χρησιμοποιήθηκε και σε ανιχνευτές νετρονίων.
Επιπτώσεις στο περιβάλλον
Παρόλο που δομικά είναι παρόμοιος με τους φθοροχλωράνθρακες, ο τετραφθοράνθρακας δεν καταστρέφει το στρώμα του όζοντος. Αυτό συμβαίνει γιατί η καταστροφή του όζοντος προκαλείται από τα άτομα χλωρίου (ή βρωμίου), γιατί αυτά αποσπούνται από τα μόρια με την επίδραση της υπεριώδους ακτινοβολίας. Οι δεσμοί C-F είναι ισχυρότεροι και γι' αυτό είναι πολύ λιγότερο πιθανό να διασπαστούν.
Ο τετραφθοράνθρακας είναι ένα ισχυρό αέριο του θερμοκηπίου και συνεισφέρει στο φαινόμενο του θερμοκηπίου. Είναι πολύ σταθερό, με ατμοσφαιρική διάρκεια ζωής 50.000 χρόνια, και δυναμικό παγκόσμιας θέρμανσης 6.500 (υπολογισμένο μάλιστα μόνο για τα πρώτα 100 χρόνια της ατμοσφαιρικής «ζωής» του. Υπενθυμίζεται ότι το γνωστότερο αέριο του θερμοκηπίου, το διοξείδιο του άνθρακα έχει δυναμικό παγκόσμιας θέρμανσης μόλις 1. Σύμφωνα με μια άλλη εκτίμηση, το δυναμικό παγκόσμιας θέρμανσης του τετραφθοράνθρακα ανέρχεται σε 7.390 ). Ωστόσο, η συνολική ποσότητα που εκλύθηκε στην ατμόσφαιρα είναι χαμηλή και γι' αυτό έχει χαμηλή συνολική συνεισφορά στην ανακλαστική δύναμη της ατμόσφαιρας της Γης. Σύμφωνα με το βιβλίο Γκίνες, ο τετραφθοράνθρακας είναι το πιο «επίμονο» αέριο του θερμοκηπίου.
Κίνδυνοι υγείας
Εξαρτώμενη από τη συγκέντρωση, η εισπνοή τετραφθοράνθρακα μπορεί να προκαλέσει πονοκέφαλο, ναυτία, ζαλάδα και βλάβη στο καρδιαγγειακό σύστημα (κυρίως στην καρδιά. Η μακροχρόνια έκθεση σε τετραφθοράνθρακα μπορεί να προκαλέσει σοβαρή βλάβη στην καρδιά. Εξαιτίας της πυκνότητάς του, ο τετραφθοράνθρακας μπορεί να εκτοπίσει τον αέρα, προκαλώντας κίνδυνο ασφυξίας σε ανεπαρκώς αεριζόμενους χώρους.
Σημειώσεις και αναφορές
Κατηγορία:Οργανικές ενώσεις φθορίου Κατηγορία:Αλομεθάνια
Βερνάρδος Α΄ του Αρμανιάκ
Ο Βερνάρδος Α' ο Αλλήθωρος, γαλλ.: Bernard I le Louche, (απεβ. το 995), ήταν ο πρώτος κόμης του Αρμανιάκ.
Βιογραφία
Ήταν ο δεύτερος γιος του Γουλιέλμου Γκαρθές κόη του Αρμανιάκ. Όταν ο Γουλιέλμος απεβίωσε το 960, μοίρασε την κομητεία του, δίνοντας το Φεζανσάκ (Fézensac) στον μεγαλύτερο γιο του Όντο, το Aρμανιάκ (Armagnac) στον Bερνάρδο Α΄ και την κομητεία του Γκωρ (Gaure) στον μικρότερο γιο Φρεντελόν.
Για τις πολλές αμαρτίες του, ο Bερνάρδος Α΄ σχεδίασε ένα προσκύνημα στην Ιερουσαλήμ, αλλά ποτέ δεν ολοκλήρωσε το κατόρθωμα. Αντ'αυτού ίδρυσε μία βασιλική αφιερωμένη στον Άγιο Οράν (Orens, Oρέντιο) του Ως (Auch). Τον διαδέχθηκε ο γιος του Γεράρδος Α΄.
Πηγές
Κατηγορία:Οίκος του Αρμανιάκ
Παγκόσμιο Κύπελλο Ποδοσφαίρου 2022
"Το 'FIFA 2022' ανακατευθύνεται εδώ. Για το βιντεοπαιχνίδι, δείτε το FIFA 22."
Το Παγκόσμιο Κύπελλο Ποδοσφαίρου 2022 (επίσημο όνομα: FIFA World Cup Qatar 2022™) ήταν η 22η διεξαγωγή της διοργάνωσης του Παγκοσμίου Κυπέλλου FIFA, του τετραετούς διεθνούς πρωταθλήματος ποδοσφαίρου ανδρών που διαγωνίστηκαν από τις ανώτερες εθνικές ομάδες των ομοσπονδιών-μελών της FIFA. Διεξήχθη στο Κατάρ από τις 20 Νοεμβρίου έως τις 18 Δεκεμβρίου 2022. Αυτό ήταν το πρώτο Παγκόσμιο Κύπελλο που είχε διεξαχθεί ποτέ στον αραβικό κόσμο και το δεύτερο Παγκόσμιο Κύπελλο που διεξήχθη εξ ολοκλήρου στην Ασία μετά το τουρνουά του 2002 στη Νότια Κορέα και την Ιαπωνία. Επιπλέον, λόγω της έντονης ζέστης που επικρατεί στο Κατάρ, το τουρνουά είχε προγραμματιστεί να είναι το τελευταίο που θα συμμετέχουν 32 ομάδες, αναμένεται να αυξηθεί σε 48 ομάδες για το τουρνουά του 2026 στις Ηνωμένες Πολιτείες, το Μεξικό και τον Καναδά. Πάνω απ' όλα, ήταν η πρώτη διοργάνωση που διεξήχθη το χειμώνα, αντίθεση με όλα τα προηγούμενα που πραγματοποιήθηκαν το καλοκαίρι. Το χρονικό διάστημα διεξαγωγής ήταν 29 ημέρες. Ο εναρκτήριος αγώνας είχε διεξαχθεί μεταξύ του Κατάρ και του Ισημερινού στο στάδιο Αλ Μπαΐτ, Αλ Κχορ. Ο τελικός έγινε στις 18 Δεκεμβρίου 2022, που είναι επίσης η Εθνική Ημέρα του Κατάρ. Πρωταθλήτρια αναδείχθηκε η Αργεντινή.
Η επιλογή να φιλοξενήσει το Παγκόσμιο Κύπελλο στο Κατάρ έχει δεχθεί κριτική. Η κριτική επικεντρώθηκε στο ιστορικό των ανθρωπίνων δικαιωμάτων στο Κατάρ, δηλαδή τη μεταχείριση των μεταναστών εργαζομένων, των γυναικών και τη θέση τους για τα δικαιώματα ΛΟΑΤ. Μποϊκοτάζ της διοργάνωσης κηρύχθηκαν από πολλές χώρες, συλλόγους και παίκτες, με τον πρώην πρόεδρο της FIFA Ζεπ Μπλάτερ δηλώνοντας δύο φορές ότι η παροχή δικαιωμάτων φιλοξενίας στο Κατάρ ήταν "λάθος". Άλλοι ανέφεραν το κλίμα του Κατάρ, την έλλειψη ισχυρής ποδοσφαιρικής κουλτούρας και ισχυρισμούς για δωροδοκία για δικαιώματα φιλοξενίας και διαφθορά της FIFA. Άλλοι σχολίασαν ότι οι θέσεις του Κατάρ για τα ανθρώπινα δικαιώματα έχουν δεχθεί επιλεγμένη, έντονη κριτική σε σύγκριση με άλλες χώρες που φιλοξένησαν παρόμοιες εκδηλώσεις (όπως η Ρωσία, η Κίνα και οι Ηνωμένες Πολιτείες), θεωρώντας τη διαμάχη ως υποκριτική και επισημαίνοντας τις συντηρητικές στάσεις του Κατάρ ως κοινές σε χώρες με μουσουλμανική πλειοψηφία. Ο εν ενεργεία πρόεδρος της FIFA Τζάνι Ινφαντίνο υπερασπίστηκε τη φιλοξενία. Οι διαμάχες περιγράφηκαν ως πολιτιστική σύγκρουση μεταξύ ισλαμικών χωρών και κοσμικών δημοκρατιών. Υπολογίζεται ότι χιλιάδες εργάτες που προέρχονταν από χώρες της Ασίας έχουν πεθάνει κατά τη διάρκεια της κατασκευής των ποδοσφαιρικών σταδίων. Ο ακριβής αριθμός είναι αντικείμενο συζήτησης. Αξίζει να σημειωθεί πως παρά την αρχική κριτική και επιφύλαξη, η διοργάνωση τελικά επικροτήθηκε από πολλούς για το ασφαλές και ομαλό κλίμα στο οποίο διεξήχθη, καθώς υπήρχε αποτελεσματική αστυνόμευση και περιορισμοί στην δημόσια κατανάλωση αλκοολούχων ποτών.
Επιλογή του οικοδεσπότη
Η διαδικασία υποβολής προσφορών για την διοργάνωση των Παγκόσμιων Κυπέλλων 2018 και 2022 ξεκίνησε τον Ιανουάριο του 2009, με τις εθνικές ενώσεις να έχουν προθεσμία μέχρι τις 2 Φεβρουαρίου 2009 για να εκδηλώσουν ενδιαφέρον. Αρχικά, έντεκα υποψηφιότητες υποβλήθηκαν για το Παγκόσμιο Κύπελλο του 2018, αλλά το Μεξικό αργότερα αποσύρθηκε από την διαδικασία και η υποψηφιότητα της Ινδονησίας απορρίφθηκε από τη FIFA τον Φεβρουάριο του 2010, λόγω της αποτυχίας της ινδονησιακής ποδοσφαιρικής ένωσης να υποβάλλει εγκαίρως εγγυητική επιστολή εκ μέρους της ινδονησιακής κυβέρνησης για να υποστηρίξει την υποψηφιότητά της. Αξιωματούχοι της Ινδονησίας δεν απέκλεισαν την πιθανότητα να υποβάλλουν αίτηση για το Παγκόσμιο Κύπελλο του 2026, μέχρι που το Κατάρ ανέλαβε την διοργάνωση του παγκοσμίου κυπέλλου 2022. Κατά τη διάρκεια της διαδικασίας υποβολής προσφορών, όλοι τα μη-UEFA έθνη-μέλη άρχισαν να αποσύρουν σταδιακά τις υποψηφιότητές τους για το κύπελλο 2018 και έτσι υπήρξε η εγγύηση ότι ένα έθνος-μέλος της UEFA θα φιλοξενούσε το κύπελλο 2018 και ότι τα έθνη-μέλη της UEFA δεν θα μπορούσαν να διεκδικήσουν την διοργάνωση του 2022.
Οι χώρες που ήταν υποψήφιες για την διοργάνωση του Κυπέλλου ήταν οι:
Τα είκοσι δυο μέλη της εκτελεστικής επιτροπής της FIFA συγκεντρώθηκαν στην Ζυρίχη στις 2 Δεκεμβρίου 2010 για να επιλέξουν με ψηφοφορία τους οικοδεσπότες και των δυο διοργανώσεων. Δυο μέλη της επιτροπής αποβλήθηκαν πριν την ψηφοφορία, επειδή υπήρχαν υποψίες για διαφθορά όσον αφορά τις ψήφους τους. Η απόφαση για την διοργάνωση του κυπέλλου του 2022 στο Κατάρ ανέδειξε την έντονη κριτική από τους σχολιαστές των μέσων ενημέρωσης. Η εν λόγω απόφαση κατακρίθηκε από πολλούς ότι ήταν μέρος των σκανδάλων διαφθοράς της FIFA.
Ανεγέρθηκαν ισχυρισμοί περί δωροδοκίας και διαφθοράς κατά την διαδικασία επιλογής των οικοδεσποτών, συμπεριλαμβανομένων μελών της εκτελεστικής επιτροπής της FIFA. Οι εν λόγω ισχυρισμοί διερευνούνται από την FIFA.
Το Κατάρ είναι το μικρότερο έθνος που ανέλαβε μέχρι σήμερα την διοργάνωση ενός Παγκοσμίου Κυπέλλου Ποδοσφαίρου της FIFA, το επόμενο μικρότερο έθνος είναι η Ελβετία, που ήταν οικοδεσπότης του Παγκοσμίου Κυπέλλου Ποδοσφαίρου 1954 και που είναι μόλις τρεις φορές μεγαλύτερη από το Κατάρ και φιλοξένησε μόνο 16 ομάδες αντί για τις σημερινές 32 ομάδες.
Πιθανή επέκταση
Στις 12 Απριλίου 2018, η CONMEBOL ζήτησε από την FIFA να επεκτείνει για το Παγκόσμιο Κύπελλο του 2022 τον αριθμό των ομάδων από 32 σε 48, τέσσερα χρόνια νωρίτερα από τον αρχικό σχεδιασμό για το Παγκόσμιο Κύπελλο Ποδοσφαίρου του 2026. Ο πρόεδρος της FIFA Τζιάνι Ινφαντίνο εξέφρασε την προθυμία να λάβει υπόψη το αίτημα. Ωστόσο, το συμβούλιο της FIFA απέρριψε το αίτημα λίγο πριν την έναρξη του Παγκοσμίου Κυπέλλου Ποδοσφαίρου του 2018.
Πρόκριση
Μέχρι σήμερα, 211 ομάδες έχουν δικαίωμα συμμετοχής στα προκριματικά του Παγκοσμίου Κυπέλλου Ποδοσφαίρου του 2022. Το Κατάρ έχει πάρει αυτόματα την πρόκριση, λόγω του ότι είναι η διοργανώτρια χώρα. Συμπεριλαμβανομένου του Κατάρ, στην τελική φάση της διοργάνωσης θα αγωνιστούν 32 ομάδες για την κατάκτηση του πολυπόθητου τροπαίου. Από αυτές:
• Οι 13 θα ανήκουν στην UEFA (Ευρώπη) • Οι 5 θα ανήκουν στην Αφρικανική Συνομοσπονδία Ποδοσφαίρου (Αφρική) • Οι 4,5 θα ανήκουν στην Ασιατική Συνομοσπονδία Ποδοσφαίρου (Ασία) (δεν συμπεριλαμβάνεται η διοργανώτρια χώρα) • Οι 4,5 θα ανήκουν στην Ποδοσφαιρική Συνομοσπονδία Νοτίου Αμερικής • Οι 3,5 θα ανήκουν στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής • Οι 0,5 θα ανήκουν στην Ποδοσφαιρική Συνομοσπονδία Ωκεανίας.
Οι έξι ηπειρωτικές συνομοσπονδίες της FIFA διοργανώνουν τους δικούς τους προκριματικούς αγώνες. Όλες οι ομοσπονδίες-μέλη της FIFA, από τις οποίες υπάρχουν επί του παρόντος 211, είχαν δικαίωμα συμμετοχής στην πρόκριση. Το Κατάρ, ως γηπεδούχος, προκρίθηκε αυτόματα για το τουρνουά. Ωστόσο, η AFC υποχρέωσε το Κατάρ να συμμετάσχει στο ασιατικό προκριματικό στάδιο, καθώς οι δύο πρώτοι γύροι λειτουργούν επίσης ως πρόκριση για το Ασιατικό Κύπελλο AFC 2023. Από τη στιγμή που οι Καταριανοί έφτασαν στο τελικό στάδιο ως νικητές στον όμιλό τους, ο Λίβανος, η πέμπτη καλύτερη ομάδα δεύτερης θέσης, προκρίθηκε αντ' αυτού. Η νυν πρωταθλήτρια του Παγκοσμίου Κυπέλλου Γαλλία πέρασε επίσης από τα προκριματικά κανονικά. Η Αγία Λουκία αρχικά μπήκε στην πρόκριση αλλά αποχώρησε από αυτήν πριν από τον πρώτο της αγώνα. Η Βόρεια Κορέα αποχώρησε από τον προκριματικό γύρο λόγω ανησυχιών για την ασφάλεια που σχετίζονται με την πανδημία COVID-19. Η Αμερικανική Σαμόα και η Σαμόα αποσύρθηκαν και οι δύο πριν από την κλήρωση του OFC. Η Τόνγκα αποσύρθηκε μετά την έκρηξη και το τσουνάμι του Χούνγκα Τόνγκα–Χούνγκα Χααπάι το 2022. Λόγω των επιδημιών COVID-19 στις ομάδες τους, το Βανουάτου και οι Νήσοι Κουκ επίσης αποχώρησαν.
Από τις 5 Ιουνίου 2022, 30 έθνη προκρίθηκαν στους τελικούς, συμπεριλαμβανομένων 22 που αγωνίστηκαν στο προηγούμενο τουρνουά του 2018. Το Κατάρ είναι η μόνη ομάδα που κάνει το ντεμπούτο της στο Παγκόσμιο Κύπελλο, και έγινε η πρώτη οικοδεσπότης που έκανε το ντεμπούτο της σε τουρνουά μετά την Ιταλία το 1934. Ως αποτέλεσμα, το τουρνουά του 2022 είναι το πρώτο Παγκόσμιο Κύπελλο στο οποίο καμία από τις ομάδες που κέρδισαν μια θέση μέσω της πρόκρισης δεν έκαναν το ντεμπούτο τους. Η Ολλανδία, ο Ισημερινός , η Γκάνα , το Καμερούν και οι Ηνωμένες Πολιτείες επέστρεψαν στο τουρνουά αφού έχασαν το τουρνουά του 2018. Ο Καναδάς επέστρεψε μετά από 36 χρόνια, με τη μοναδική προηγούμενη εμφάνισή τους 1986. Η Ουαλία έκανε την πρώτη της εμφάνιση μετά από 64 χρόνια – ρεκόρ για ευρωπαϊκή ομάδα, η μόνη προηγούμενη συμμετοχή της ήταν το 1958.
Τέσσερις φορές παγκόσμιος πρωταθλητής και πρωταθλήτρια Ευρώπης Ιταλία, απέτυχε να προκριθεί σε δεύτερο διαδοχικό Παγκόσμιο Κύπελλο για πρώτη φορά στην ιστορία της, χάνοντας στους ημιτελικούς των πλέι οφ προκριματικών. Οι Ιταλοί ήταν οι μόνοι πρώην πρωταθλητές που απέτυχαν να προκριθούν. Οι προηγούμενες διοργανώτριες του Παγκοσμίου Κυπέλλου, η Ρωσία, αποκλείστηκαν από τους αγώνες λόγω της ρωσικής εισβολής στην Ουκρανία. Η Χιλή, οι νικητές του Κόπα Αμέρικα του 2015 και του 2016 , όπως και η Ιταλία, απέτυχαν επίσης να προκριθούν για δεύτερη συνεχόμενη φορά. Η Νιγηρία πήγε στην Γκάνα με εκτός έδρας γκολ στο CAF του τελευταίου γύρου των πλέι οφ, έχοντας προκριθεί στα τρία προηγούμενα Παγκόσμια Κύπελλα και έξι από τα τελευταία επτά. Ομάδες που προκρίθηκαν στο Παγκόσμιο Κύπελλο του 2018 όπως η Αίγυπτος, ο Παναμάς , η Κολομβία , η Ισλανδία και η Σουηδία επίσης δεν προκρίθηκαν για το τουρνουά του 2022.
Κλήρωση
Η τελική κλήρωση πραγματοποιήθηκε στο Εκθεσιακό και Συνεδριακό Κέντρο της Ντόχα στη Ντόχα του Κατάρ, την 1η Απριλίου 2022, πριν από την ολοκλήρωση της πρόκρισης. Οι δύο νικητές των διασυνομοσπονδιακών πλέι οφ και ο νικητής του μονοπατιού Α των πλέι οφ της UEFA δεν ήταν γνωστοί την ώρα της κλήρωσης.
Για την κλήρωση, οι 32 ομάδες κατανεμήθηκαν σε τέσσερα δοχεία με βάση την παγκόσμια κατάταξη ανδρών της FIFA στις 31 Μαρτίου 2022. Το πρώτο δοχείο περιείχε τους γηπεδούχους Κατάρ (οι οποίοι τοποθετήθηκαν αυτόματα στη θέση Α1) και τις επτά καλύτερες ομάδες. Το 2ο δοχείο περιείχε τις επόμενες οκτώ καλύτερες ομάδες, με τις επόμενες οκτώ καλύτερες ομάδες στο δοχείο 3. Το δοχείο 4 περιείχε τις πέντε ομάδες με τη χαμηλότερη κατάταξη, μαζί με τους νικητές των δύο διασυνομοσπονδιακών νικητών των play-off και του UEFA Path A play- εκτός νικητής. Ομάδες από την ίδια συνομοσπονδία δεν μπορούσαν να κληρωθούν στον ίδιο όμιλο εκτός από τις ομάδες της UEFA, για τις οποίες υπήρχαν τουλάχιστον μία και όχι περισσότερες από δύο ανά όμιλο. Αυτή η αρχή ίσχυε επίσης για τις ομάδες που κατέχουν θέση, με περιορισμούς που ισχύουν με βάση τη συνομοσπονδία και των δύο πιθανών νικητών σε κάθε ισοπαλία πλέι οφ. Η κλήρωση ξεκίνησε με το δοχείο 1 και τελείωσε με το δοχείο 4, με κάθε ομάδα να επιλέγεται και να κατανέμεται στον πρώτο διαθέσιμο όμιλο αλφαβητικά. Στη συνέχεια θα κληρωθεί η θέση για την ομάδα εντός του ομίλου (για τους σκοπούς του προγράμματος αγώνα), με τις ομάδες του δοχείου 1 να κληρώνονται αυτόματα στη θέση 1 κάθε ομίλου.
Τα δοχεία για την κλήρωση φαίνονται παρακάτω:
Αποστολές
Πριν υποβάλουν την τελική τους ομάδα για το τουρνουά, οι ομάδες ονομάζουν μια προσωρινή ομάδα έως 55 παικτών. Οι ομάδες έπρεπε να υποβάλουν το ρόστερ τους με 55 παίκτες στη FIFA έως τις 21 Οκτωβρίου. Οι ομάδες έπρεπε να ονομάσουν τις τελικές ομάδες τους μέχρι τις 13 Νοεμβρίου. Τον Αύγουστο του 2022, η FIFA αύξησε το τελικό μέγεθος της ομάδας σε 26 παίκτες από συνολικά 23 παίκτες στην έκδοση του 2018. Όλες οι ομάδες έχουν συνολικά 26 παίκτες στην τελική τους ομάδα εκτός από τη Γαλλία, η οποία αποφάσισε να μην αντικαταστήσει τον Καρίμ Μπενζεμά αφού υπέστη έναν τραυματισμό και το Ιράν που επέλεξε 25 παίκτες.
Γήπεδα
Τα πρώτα πέντε στάδια που προτάθηκαν για το Παγκόσμιο Κύπελλο αποκαλύφθηκαν στις αρχές Μαρτίου 2010 και σχεδιάστηκαν από τη γερμανική εταιρεία αρχιτεκτονικής Albert Speer & Partners. Τα στάδια χρησιμοποιούν τεχνολογία ψύξης ικανή να μειώσει την εσωτερική θερμοκρασία έως και 20°C και οι επάνω όροφοι των γηπέδων θα αποσυναρμολογηθούν μετά το Παγκόσμιο Κύπελλο και θα δοθούν σε χώρες με λιγότερο ανεπτυγμένες αθλητικές υποδομές. Οι κύριοι ποδοσφαιρικοί σύλλογοι της Ευρώπης ήθελαν το γεγονός να πραγματοποιηθεί μεταξύ 28 Απριλίου και 29 Μαΐου, αντί της κλασικής περιόδου Ιουνίου έως Ιουλίου, λόγω ανησυχιών για τη ζέστη.
Ο πρόεδρος της FIFA, Zεπ Μπλάτερ δήλωσε σε μια έκθεση που δημοσιεύθηκε στις 9 Δεκεμβρίου 2010 ότι άλλα έθνη θα μπορούσαν επίσης να φιλοξενήσουν αγώνες κατά τη διάρκεια του Παγκοσμίου Κυπέλλου, αλλά δεν κατονόμασε συγκεκριμένα ονόματα. O Μπλάτερ πρόσθεσε ότι μια τέτοια απόφαση πρέπει πρώτα να ληφθεί από το Κατάρ και στη συνέχεια να εγκριθεί από την εκτελεστική επιτροπή της FIFA. Ο πρίγκιπας της Ιορδανίας Αλί μπιν Χουσεΐν είπε στο αυστραλιανό Associated Press ότι η φιλοξενία αγώνων από το Μπαχρέιν, τα Ηνωμένα Αραβικά Εμιράτα και πιθανώς τη Σαουδική Αραβία θα βοηθούσε στην ενσωμάτωση των λαών της περιοχής κατά τη διάρκεια του τουρνουά.
Σύμφωνα με έκθεση του Απριλίου 2013 της Merrill Lynch, του τμήματος επενδυτικής τραπεζικής του Ομίλου Bank of America, οι διοργανωτές στο Κατάρ ζήτησαν από τη FIFA να εγκρίνει μικρότερο αριθμό σταδίων λόγω αυξανόμενων δαπανών. Ο αριθμός των σταδίων μειώθηκε σε οκτώ από 12 που είχαν αρχικά προγραμματιστεί.
Ο γενικός γραμματέας της οργανωτικής επιτροπής είπε ότι από 8 έως 10 δισεκατομμύρια δολάρια θα δαπανηθούν για το σύνολο των υποδομών του τουρνουά.
Κατασκηνώσεις βάσης ομάδας
Τα στρατόπεδα βάσης θα χρησιμοποιηθούν από τις 32 εθνικές ομάδες για να παραμείνουν και να προπονηθούν πριν και κατά τη διάρκεια του τουρνουά του Παγκοσμίου Κυπέλλου. Τον Ιούλιο του 2022, η FIFA ανακοίνωσε τα ξενοδοχεία και τους χώρους προπόνησης για κάθε συμμετέχουσα ομάδα. Αυτό το Παγκόσμιο Κύπελλο είναι το πιο συμπαγές από την εναρκτήρια έκδοση του 1930, με 24 από τις 32 ομάδες να βρίσκονται σε ακτίνα 10 χιλιομέτρων η μία από την άλλη και να συγκεντρώνονται στην περιοχή της Ντόχα. Είναι το πρώτο Κύπελλο από το 1930 στο οποίο οι παίκτες δεν χρειαζόταν να παίρνουν πτήσεις για αγώνες και μπορούσαν να παραμείνουν στην ίδια βάση προπόνησης καθ' όλη τη διάρκεια του τουρνουά.
Διαιτητές
Τον Μάιο του 2022, η FIFA ανακοίνωσε τη λίστα με τους 36 διαιτητές, 69 βοηθούς διαιτητές και 24 βοηθούς διαιτητές βίντεο για το τουρνουά. Από τους 36 διαιτητές, η FIFA περιελάμβανε δύο από την Αργεντινή, τη Βραζιλία, την Αγγλία και τη Γαλλία. Για πρώτη φορά γυναίκες διαιτητές θα διαιτητεύσουν παιχνίδια σε μεγάλο τουρνουά ανδρών. Η Γαλλίδα Στέφανι Φράπαρ, η Σαλίμα Μουκανσάγκα από τη Ρουάντα και η Γιοσίμι Γιαμασίτα από την Ιαπωνία έγιναν οι πρώτες γυναίκες διαιτητές που διορίστηκαν σε Παγκόσμιο Κύπελλο ανδρών. Μαζί τους θα συμμετέχουν τρεις γυναίκες βοηθοί διαιτητή, η Νεούζα Μπακ, η Κάθριν Νέσμπιτ και η Κάρεν Ντίαζ Μεντίνα. Ο Φράπαρ επίσης επέβλε τον τελικό του Παγκόσμιου Κύπελλου Ποδοσφαίρου γυναικών 2019. Ο διαιτητής της Γκάμπια Μπακάρυ Γκασαμά και ο Αργεντινός βοηθός διαιτητής Χουάν Πάμπλο Μπελάτι είναι μεταξύ των διαιτητών που θα υπηρετήσουν στο Παγκόσμιο Κύπελλο. Ο Μπελάτι ήταν βοηθός διαιτητή στον τελικό του 2018. Άλλοι διαιτητές που επιστρέφουν είναι, ο Σέζαρ Αρτούρο Ράμος από το Μεξικό, οΤζάνι Σικάζουε από τη Ζάμπια και ο Ιρανός βοηθός διαιτητή Τζάνι Σικάζουε.
Την 1η Δεκεμβρίου 2022, η Στέφανι Φράπαρ έγινε η πρώτη γυναίκα που διευθύνει αγώνα Παγκοσμίου Κυπέλλου, διευθύνοντας την αναμέτρηση της Κόστα Ρίκα με την Γερμανίας για τον Όμιλο Ε΄.
Τελετή έναρξης
Η τελετή έναρξης πραγματοποιήθηκε την Κυριακή, 20 Νοεμβρίου 2022, στο Στάδιο Αλ Μπαΐτ στο Αλ Κχορ, πριν από τον εναρκτήριο αγώνα του τουρνουά μεταξύ των οικοδεσποτών Κατάρ και Εκουαδόρ.
Φάση των Ομίλων
Οι νικητές ομίλων, οι επιλαχόντες και η πρόκριση στην φάση των 16. μικρογραφία|490x490εσ| {{legend|#2b42a3|Πρωταθλητής}} {{legend|#34c0be|Φιναλίστ}}  {{legend|#269c5a|Τρίτη θέση}} {{legend|#81c846|Τέταρτη θέση}}  {{legend|#e4e454|Προημιτελικοί}} {{legend|#ff9f40|Φάση των 16}}  {{legend|#b94954|Φάση ομίλων}} Η κατάταξη της κάθε ομάδας σε κάθε όμιλο θα προσδιορίζεται ως εξής:
Σε περίπτωση που δύο ή περισσότερες ομάδες ισοβαθμούν στον όμιλό τους, με βάση τα παραπάνω τρία κριτήρια, η κατάταξή τους θα προσδιορίζεται ως εξής:
Παιχνίδια νοκ-άουτ
Στα παιχνίδια νοκ-άουτ, εάν ένας αγώνας είναι ισοπαλία στο τέλος της κανονικής διάρκειας του αγώνα, ακολουθεί η παράταση (δυο περίοδοι των 15 λεπτών η καθεμιά). Εάν κριθεί απαραίτητο, από τη διαδικασία των πέναλτι από τα οποία θα καθοριστούν οι νικητές.
Μασκότ
Ο επίσημος ιστότοπος της FIFA λέει: "Ο Λαΐμπ θα είναι γνωστός για το νεανικό του πνεύμα, σκορπίζοντας χαρά και αυτοπεποίθηση όπου κι αν πάει". Συνεχίζει λέγοντας ότι '' προέρχεται από έναν παράλληλο κόσμο όπου ζουν μόνο μασκότ και οι ιδέες και η δημιουργικότητα αποτελούν τη βάση χαρακτήρων που ζουν στο μυαλό όλων".
Μπάλα διοργάνωσης
Η επίσημη μπάλα του Παγκοσμίου Κυπέλλου 2022 που χρησιμοποιήθηκε έως την ολοκλήρωση της ημιτελικής φάσης, το «Al Rihla», παρουσιάστηκε στις 30 Μαρτίου 2022 από τους Χέουνγκ Μιν Σον καιΛιονέλ Μέσι. Ήταν κυρίως εμπνευσμένη από τον πολιτισμό, την αρχιτεκτονική, τα εμβληματικά σκάφη και τη σημαία του Κατάρ. Στα αραβικά, η συγκεκριμένη λέξη σημαίνει «το ταξίδι». Σχεδιάστηκε με προτεραιότητα τη βιωσιμότητα, καθιστώντας την μάλιστα την πρώτη επίσημη μπάλα αγώνα που δημιουργήθηκε με κόλλες και μελάνια με βάση το νερό. Καθώς «το παιχνίδι γίνεται «πιο γρήγορο» και «επιταχύνει», η Adidas χρησιμοποίησε ορισμένες νέες δυνατότητες, επιτρέποντας την παροχή ταχύτητας και τη βελτίωση της ακρίβειας της μπάλας. Αντιστοίχως, η μπάλα του τελικού, με την αραβική ονομασία «Al Hilm», ελληνιστί «το όνειρο», διέρρευσε στις 16 Νοεμβρίου 2022. Κύριο χρώμα της αποτελεί το χρυσαφί, ενώ υπάρχουν και βυσσινί λεπτομέρειες.
Βραβεία
Πρώτος σκόρερ της διοργάνωσης (Χρυσό Παπούτσι) : Κιλιάν Εμπαπέ (8 γκολ, 2 ασίστ)
Καλύτερος τερματοφύλακας της διοργάνωσης (Χρυσό Γάντι) : Εμιλιάνο Μαρτίνες
Καλύτερος νέος παίκτης της διοργάνωσης : Ένζο Φερνάντες
Βραβείο FIFA Fair Play : Αγγλία
Δεύτερος σκόρερ της διοργάνωσης (Ασημένιο Παπούτσι) : Λιονέλ Μέσι (7 γκολ, 3 ασίστ)
Τρίτος σκόρερ της διοργάνωσης (Χάλκινο Παπούτσι) : Ολιβιέ Ζιρού (4 γκολ, 0 ασίστ)
Εξωτερικοί σύνδεσμοι
Κατηγορία:Ποδόσφαιρο στο Κατάρ Κατηγορία:Ποδόσφαιρο το 2022
Μάθιου Άρνολντ
Ο Μάθιου Άρνολντ (αγγλικά: Matthew Arnold) (24 Δεκεμβρίου 1822, Λέιλαμ – 15 Απριλίου 1888, Λίβερπουλ ) ήταν Βρετανός ποιητής, κριτικός λογοτεχνίας και πολιτισμού και εκπαιδευτικός.
Ο Μάθιου Άρνολντ έχει χαρακτηριστεί ως «σοφός στοχαστής», ένας τύπος συγγραφέα καθοδηγητή των αναγνωστών σε σύγχρονα κοινωνικά ζητήματα. Υπήρξε επίσης επιθεωρητής σχολείων για 35 χρόνια και υποστήριξε την έννοια της δημόσιας δευτεροβάθμιας εκπαίδευσης.
Ο Άρνολντ θεωρείται ο τρίτος μεγάλος βικτωριανός ποιητής, μαζί με τον Άλφρεντ Τέννυσον και τον Ρόμπερτ Μπράουνινγκ.
Βιογραφικά στοιχεία
Ο Μάθιου Άρνολντ γεννήθηκε το 1822 στο Λέιλαμ, στο Σάρρεϋ της νοτιοανατολικής Αγγλίας. Πατέρας του ήταν ο ιστορικός και παιδαγωγός Τόμας Άρνολντ, διευθυντής της Σχολής Ράγκμπι στο Λονδίνο, ένα από τα πιο γνωστά και παλαιότερα δημόσια σχολεία της Αγγλίας.
Μετά τη βασική του εκπαίδευση στη Σχολή Ράγκμπι σπούδασε στο πανεπιστήμιο της Οξφόρδης. Το 1845, μετά από ένα σύντομο διάλειμμα διδασκαλίας στο Ράγκμπι, ο Άρνολντ εξελέγη μέλος του Κολεγίου Oriel της Οξφόρδης. Το 1847, έγινε ιδιωτικός γραμματέας του σημαντικού πολιτικού λόρδου Λάνσνταουν και στη συνέχεια από το 1851 διορίστηκε σχολικός επιθεωρητής. Λόγω των μετακινήσεων που απαιτούσε η δουλειά του, γνώρισε την κοινωνία της επαρχιακής Αγγλίας καλύτερα από κάθε συγγραφέα και πολιτικό της εποχής του. Επίσης, ο Άρνολντ ταξίδεψε επαγγελματικά στο εξωτερικό, επισκεπτόμενος τη Γαλλία, την Ολλανδία, την Ελβετία και τη Γερμανία για να μελετήσει τα εκεί ανώτατα εκπαιδευτικά ιδρύματα. Εξέδωσε επίσης δύο βιβλία γι' αυτό το θέμα, τα οποία έτυχαν μεγάλης αναγνώρισης εκείνη την εποχή. Εργάστηκε σ' αυτή τη θέση σχεδόν για 35 χρόνια, μέχρι το τέλος της ζωής του. Το 1883 εξελέγη μέλος της Αμερικανικής Ακαδημίας Τεχνών και Επιστημών.
Το 1857 ο Άρνολντ έγινε καθηγητής ποίησης στην Οξφόρδη. Ήταν ένας από τους πρώτους καθηγητές που σταμάτησαν να δίνουν διαλέξεις στα λατινικ ά.
Το 1851 παντρεύτηκε τη Λούσι Γουάιτμαν, κόρη δικαστή, με την οποία απέκτησε έξι παιδιά.
Θάνατος
Ο Άρνολντ πέθανε απροσδόκητα το 1888 από καρδιακή ανεπάρκεια. Συνέβη στο Λίβερπουλ ενώ έτρεχε για να συναντήσει την κόρη του, η οποία ερχόταν από τις Ηνωμένες Πολιτείες όπου είχε μετακομίσει αφού παντρεύτηκε έναν Αμερικανό. Η γυναίκα του πέθανε τον Ιούνιο του 1901.
Λογοτεχνική σταδιοδρομία
Ο Μάθιου Άρνολντ δημιούργησε τα καλύτερα έργα του πριν από την ηλικία των 40 ετών, οπότε στράφηκε περισσότερο στη λογοτεχνική και πολιτιστική κριτική. Στην ποίησή του είναι έντονη η επιρροή του Γουίλιαμ Γουόρντσγουορθ, την οποία ο ίδιος ο ποιητής δεν έκρυβε. Μεταξύ 1867 και 1869 έγραψε τα έργα που τον καταξίωσαν στην πολιτιστική κριτική: Δοκίμια στην Κριτική (1865) και Πολιτισμός και Αναρχία (1869), στο οποίο περιέγραψε για πρώτη φορά μέλη της βικτωριανής κοινωνίας ως «Φιλισταίους» με την έννοια των ανθρώπων που περιφρονούσαν τη διανόηση, την τέχνη και την ομορφιά υπέρ της υλικής έκφρασης της ευημερίας.
Μίχαελ Ρότερ
Ο Μίκαελ Ρόδερ (Michael Rother, 2 Σεπτεμβρίου 1950 - ...) είναι Γερμανός μουσικός και τραγουδοποιός. Γεννήθηκε στο Αμβούργο στις 2 Σεπτεμβρίου 1950. Πήγε σχολείο στο Μόναχο, στο Wimslow της Βρετανίας, στο Karachi και κατέληξε στο Ντύσσελντορφ.
Μουσική καριέρα
Ο Rother έχει την ευχέρεια να παίζει αρκετά μουσικά όργανα, αλλά ειδικεύεται στην κιθάρα και τα keyboards. Το 1971, στο Ντύσσελντορφ, δημιούργησε το γκρουπ Spirits Of Sound, και αργότερα έγινε μέλος των Kraftwerk και Wunderbar. Είναι περισσότερο γνωστός για τη συμμετοχή του, μαζί με το Klaus Dinger, στους Neu! (1971-1975), ένα από τα σημαντικότερα συγκροτήματα του μουσικού ρεύματος Krautrock, με το οποίο κυκλοφόρησε τρία «κανονικά» άλμπουμ (κυκλοφόρησαν άλλα δύο, αλλά χωρίς τη συγκατάθεση του). Επίσης, συμμετείχε στους Harmonia, μαζί με τους Hans-Joachim Roedelius και Dieter Mobieus (οι οποίοι ήταν στο συγκρότημα Cluster). Κυκλοφόρησαν δύο «κανονικά» άλμπουμ, το 1973 και το 1975, και ένα τρίτο με ηχογραφήσεις του 1976 με παραγωγό τον Brian Eno, που κυκλοφόρησε το 1997. Ο Rother, μαζί με τον Dinger και τον Florian Schneider, συμμετείχαν στους Kraftwerk, όσο ο Ralf Hutter ήταν εκτός του γκρουπ, και έκαναν μια ζωντανή εμφάνιση στη γερμανική τηλεοπτική εκπομπή Beat Club, το 1971, αλλά αποχώρησαν από το συγκρότημα λίγο αργότερα για να φτιάξουν τους Neu!.
Από τα τέλη της δεκαετίας του 1970, κυκλοφορούσε άλμπουμ σαν solo καλλιτέχνης, όπως τα Flammende Herzen (1977), Sterntaler (1978) και Katzenmusik (1979). Στους δίσκους αυτούς συμμετείχε στα κρουστά και ο Jaki Liebezeit, μέλος των Can. Στη δεκαετία του 1980, κυκλοφόρησε, μεταξύ άλλων, τα Fernwarme (1982), Lust (1983), Süssherz und Tiefenschaerfe (1985) και Traumreisen (1987). Στη δεκαετία του 1990 απέκτησε τα πλήρη δικαιώματα αυτών των άλμπουμ, και τα επανέκδωσε σε CD, μαζί με επιπλέον τραγούδια (συνήθως remix κάποιων τραγουδιών). Μαζί με αυτά, κυκλοφόρησε μια συλλογή με τα καλύτερα του τραγούδια και μια πρωτότυπη δουλειά, το Esperanza (1996).
Εξωτερικοί σύνδεσμοι
Κατηγορία:Γερμανοί μουσικοί Κατηγορία:Ροκ μουσικοί
Γιόζεφ Σέινοστ
Ο Γιόζεφ Σέινοστ (τσέχικα: Josef Šejnost) (30 Μαΐου 1878 – 9 Φεβρουαρίου 1941) ήταν Τσέχος γλύπτης και σχεδιαστής νομισμάτων, με ειδίκευση σε έργα χαμηλού ανάγλυφου.
Βιογραφία
Γεννήθηκε στις 30 Μαΐου 1878, στο χωριό Těšenov (τμήμα του Horní Cerekev ) στο Βασίλειο της Βοημίας, στην Αυστροουγγαρία. Μετά από τοπική εκπαίδευση, από το 1892 περίπου σπούδασε κεραμική σε ένα κολέγιο τέχνης στο Bechyně προτού ενταχθεί σε ένα εργοστάσιο κεραμικών στο Rakovník.
Το 1901, επέστρεψε στον ακαδημαϊκό χώρο για να σπουδάσει στη Σχολή Εφαρμοσμένων Τεχνών της Πράγας, σπουδάζοντας κοντά στον Stanislav Sucharda και τον Jan Preisler. Από αυτό το στάδιο εστίασή του έγιναν μικρά γλυπτά και αναμνηστικά μετάλλια.
Έφτιαξε στούντιο στην Πράγα. Το έργο του περιελάμβανε παραγγελίες από το Νομισματοκοπείο της Πράγας και το Νομισματοκοπείο του Παρισιού.
Ο Γιόζεφ Σέινοστ πέθανε στην Πράγα στις 9 Φεβρουαρίου 1941. Μεγάλο μέρος της δουλειάς του με τα μετάλλια είναι εξαιρετικά συλλεκτικό.
Αρχικά θάφτηκε στην Πράγα, ενταφιάστηκε εκ νέου στο νεκροταφείο του Pelhřimov τον 21ο αιώνα για να είναι κοντά στην πόλη του. Υπάρχει ένα μουσείο σε εκείνη την πόλη στη μνήμη του. μικρογραφία|270x270εσ|Το σπίτι του Ανεμόμυλου στο Křemešník
Οικογένεια
Το 1918, σε ηλικία 40 ετών, παντρεύτηκε τη συγγραφέα και δημοσιογράφο, Marta Kalinová. Αργότερα έζησαν στην Πράγα και στο Větrný Zámek.
Είχαν δύο γιους - τον Dimitrij και τον Zdeněk. Ο Dimitrij έγινε καταξιωμένος μηχανικός αεροπορίας. Ο μικρότερος γιος, Zdeněk Šejnost, σπούδασε στην Ακαδημία Καλών Τεχνών της Πράγας (AVU) και έγινε επίσης γλύπτης. Αυτός και ο αδερφός του προσπάθησαν να συνεχίσουν το έργο "Windmill House" μετά το θάνατο του πατέρα του παρά το κομμουνιστικό καθεστώς στη χώρα.
Η εγγονή του Γιόζεφ Σέινοστ, Marta Anna, απέκτησε αργότερα το Windmill House και το πούλησε το 2010 σε έναν συλλέκτη έργων τέχνης, ο οποίος πρόκειται να μετατρέψει το σπίτι σε γκαλερί και ξενώνα.
Εξωτερικοί σύνδεσμοι
Κατηγορία:Τσέχοι αρχιτέκτονες Κατηγορία:Τσέχοι γλύπτες
Λιμός της Βεγγάλης (1943)
μικρογραφία|Αυτή η φωτογραφία που προσέθεσε στο κείμενο του φύλλου της για τις 22 Αυγούστου 1943 η εφημερίδα [[The Statesman (Ινδία)|The Statesman μπήκε στα πρωτοσέλιδα εφημερίδων σε πολλές χώρες του κόσμου και οδήγησαν στη κυβέρνηση να δράσει, σώζοντας πολλές ζωές.]] Ο λιμός της Βεγγάλης του 1943 ήταν λιμός ο οποίος ξέσπασε στην επαρχία της Βεγγάλης στη Βρετανική Ινδία (της οποίας τα εδάφη ανήκουν πλέον στο Μπανγκλαντές και στην ανατολική Ινδία) κατά τη διάρκεια του Β΄ Παγκοσμίου Πολέμου. Υπολογίζεται 2,1 με 3 εκατομμύρια άτομα πέθαναν από πείνα, ελονοσία και άλλες ασθένειες, οι οποίες επιδεινώθηκαν από τον υποσιτισμό, την εκτόπιση πληθυσμού, τις ανθυγιεινές συνθήκες και την έλλειψη υγειονομικής περίθαλψης στην επαρχία της Βεγγάλης μόνο. Ο πληθυσμός της περιοχής ήταν 60,3 εκατομμύρια άτομα εκείνη την εποχή. Εκατομμύρια άτομα εξαθλιώθηκαν καθώς η κρίση επηρέασε σοβαρά την οικονομία και διατάραξε καταστροφικά την κοινωνία. Πολλές οικογένειες διαλύθηκαν, ενώ άνδρες πούλησαν τις μικρές φάρμες τους και εγκατέλειψαν την κατοικία τους για να εργαστούν ή για να ενταχθούν στον Βρετανικό Ινδικό Στρατό, ενώ πολλά γυναικόπαιδα έγιναν άστεγοι μετανάστες, οι οποίοι συχνά ταξίδευαν στην Καλκούτα ή σε άλλες μεγάλες πόλεις αναζητώντας οργανωμένη ανθρωπιστική βοήθεια. Συνήθως οι ιστορικοί χαρακτηρίζουν τον λιμό ως ανθρωπογενή,, υποστηρίζοντας ότι οι έκτακτες αποικιακές πολιτικές για τον πόλεμο ήταν η αφορμή για τη δημιουργία και για την επιδείνωση, στη συνέχεια, της κρίσης. Υπάρχει μια μειοψηφική άποψη ότι ο λιμός ήταν αποτέλεσμα φυσικών αιτίων.
Η οικονομία της περιοχής ήταν κατά κύριο λόγο αγροτική, ενώ το 50 με 75% των φτωχών κατοίκων των αγροτικών περιοχών ζούσαν σε μια κατάσταση ημιυποσιτισμού. Τα στάσιμα επίπεδα παραγωγικότητας και η σταθερή βάση γης δεν μπορούσαν να ικανοποιήσουν τις ανάγκες του ταχέως αναπτυσσόμενου πληθυσμού, οδηγώντας σε μακροπρόθεσμη μείωση της διαθεσιμότητας ρυζιού κατά κεφαλήν, ενώ αυξανόταν ο αριθμός των αγροτών που είτε διέθετε χαμηλή ποσότητα γης ή ήταν ακτήμονες. Ένα μεγάλο ποσοστό αγροτών είχε προβλήματα λόγω χρεών, κάτι που οδηγούσε στο τέλος στην απώλεια της γης τους και σε δουλεία λόγω χρεών.
Η χρηματοδότηση της στρατιωτικής κλιμάκωσης οδήγησε σε πολεμικό πληθωρισμό, καθώς χιλιάδες αγρότες έβλεπαν τη γη τους να απαλλοτριώνεται. Πολλοί εργάτες αμείβονταν με χρήματα και όχι με κάποιο τμήμα της συγκομιδής. Όταν οι τιμές αυξήθηκαν απότομα, οι μισθοί απέτυχαν να αυξηθούν παρομοίως, με αποτέλεσμα να υπάρξει πτώση των πραγματικών μισθών και στην ικανότητα των αγροτών να αγοράσουν τρόφιμα. Κατά τη διάρκεια της Ιαπωνικής κατοχής της Βιρμανίας, πολλές εισαγωγές ρυζιού χάθηκαν καθώς οι προμήθειες της αγοράς και τα συστήματα μεταφοράς της περιοχής διαταράχθηκαν από το κάψιμο γης ως απάντηση των Βρετανών στους Ιάπωνες. Το Βεγγαλικό Εμπορικό Επιμελητήριο (αποτελούμενο κυρίως από Βρετανικές επιχειρήσεις), με την έγκριση της Κυβέρνησης της Βεγγάλης, σχεδίασε ένα Σχέδιο Διανομής Τροφίμων για την παροχή υψηλότερων ποσοτήτων αγαθών και υπηρεσιών σε ρόλους υψηλής σημασίας όπως είναι οι ένοπλες δυνάμεις, οι πολεμικές βιομηχανίες και οι κυβερνητικοί υπάλληλοι, ώστε να μη εγκαταλείψουν τη θέση τους. Αυτοί οι παράγοντες συνδυάστηκαν με περιορισμό της πρόσβασης σε σιτηρά: οι εγχώριες πηγές περιορίζονταν από τους έκτακτους διαεπαρχιακούς φράκτες εμπορίου, ενώ η βοήθεια από την Κυβέρνηση Πολέμου του Τσώρτσιλ ήταν περιορισμένη δήθεν λόγω έλλειψης ναυτιλιακών γραμμών λόγω του πολέμου. Άλλες αιτίες του λιμού ήταν οι μεγάλες φυσικές καταστροφές στη νοτιοδυτική Βεγγάλη (ένας κυκλώνας, παλιρροϊκά κύματα και πλημμύρες, καθώς και μια ασθένεια που έπληττε τις καλλιέργειες ρυζιού). Η σχετική επίδραση του κάθε παράγοντα στον αριθμό των θανάτων είναι θέμα αντιπαράθεσης. Η Βεγγάλη είναι ιδιαίτερα πεδινή περιοχή και είναι επιρρεπής σε πλημμύρες και άλλες φυσικές καταστροφές.
Η επαρχιακή κυβέρνηση αρνήθηκε ότι η επαρχία υπέφερε από λιμό ενώ η ανθρωπιστική βοήθεια ήταν αναποτελεσματική στους χειρότερους μήνες της κρίσης. Η κυβέρνηση αρχικά προσπάθησε να επηρεάσει την τιμή του ρυζιού, αλλά εντέλει δημιούργησε μια μαύρη αγορά η οποία ενθάρρυνε τους πωλητές να παρακρατήσουν τα αποθέματά τους, οδηγώντας σε υπερπληθωρισμό από την κερδοσκοπία και τη συσσώρευση πόρων αφού οι έλεγχοι εγκαταλείφθηκαν. Η βοήθεια προς τον πληττόμενο λαό αυξήθηκε σημαντικά, όταν ο Βρετανικός Ινδικός Στρατός ανέλαβε τον έλεγχο της χρηματοδότησης τον Οκτώβριο του 1943. Ωστόσο αποτελεσματική βοήθεια για τον λαό ήρθε μετά από μια πολύ αποδοτική σοδειά τον Δεκέμβριο του ίδιου έτους. Οι θάνατοι από πείνα μειώθηκαν, ωστόσο το 1944 κατεγράφησαν πάνω από τους μισούς θανάτους από λιμό, λόγω ασθενειών αυτή τη φορά, αφού η κρίση διατροφικής ασφάλειας είχε κοπάσει.
Παραπομπές
Κατηγορία:Ιστορία της Ινδίας Κατηγορία:Ιστορία του Μπανγκλαντές Κατηγορία:Λιμοί
IBM PC
Ο IBM PC (Personal Computer) ήταν ο πρώτος προσωπικός υπολογιστής 8/16 -bit, που παρουσιάστηκε από την IBM στις 12 Αυγούστου 1981 με έμφαση στις εφαρμογές γραφείου. Θεωρείται σταθμός στην ιστορία των υπολογιστών καθώς σήμανε την έναρξη μιας νέας εποχής, τόσο για τα καινοτόμα χαρακτηριστικά του, όσο και για την ανοικτή αρχιτεκτονική του, που υπήρξε προπάτορας όλων των συμβατών IBM υπολογιστών (PC Compatibles). Ταυτόχρονα θεμελίωσε με εμφατικό τρόπο την μετέπειτα κυριαρχία τόσο της εταιρείας υλικού (hardware) Intel (χρησιμοποιώντας τον 8088), όσο και της εταιρείας λογισμικού (software) Microsoft (χρησιμοποιώντας το PC-DOS). Η IBM την εποχή παρουσίασης του PC είναι μια εταιρεία κολοσσός στην αγορά των μεγάλων υπολογιστικών συστημάτων (υπερυπολογιστών, mainframe, τερματικών, mini, εκτυπωτών) και λογισμικού με αδιαμφισβήτητη τεχνολογική, εμπορική και καινοτομική υπεροχή. Το πλαίσιο της αγοράς το 1981 είναι σε διαρκή κινητικότητα, οι σύγχρονοι δυνάμει ανταγωνιστές πολλοί και σημαντικοί (Apple, Commodore, HP, Sharp, Tandy, Texas), ωστόσο δεν υπάρχει μια σαφής τάση για το τι θα επικρατήσει στο μέλλον. Η IBM τελικά κυκλοφορεί το PC χωρίς δικό της λειτουργικό σύστημα, (εσωτερικά ονομάζεται MS DOS ή πρόχειρο λειτουργικό), με τον 8088 (ο οποίος ουδέποτε σχεδιάστηκε για χρήση σε PC), και με σαφή υποεκτίμηση για το ύψος των πωλήσεων και καταφέρνει το απίθανο: Ο IBM PC σπάει όλα τα ρεκόρ πωλήσεων (οι επίγονοι και οι συμβατοί αγγίζουν τα 50.000.000 τεμάχια) , δημιουργεί μια νέα βιομηχανία λογισμικού (Microsoft) και μια νέα οικογένεια επεξεργαστών (Intel) ενώ σηματοδοτεί και την κατάργηση του λειτουργικού συστήματος CP/M. Προκάτοχος του IBM PC ήταν ο 5120, πανάκριβος (13.500 $) και περιορισμένων δυνατοτήτων. Διάδοχος εντός της σειράς PC ήταν ο AT και μετέπειτα η σειρά PS/2 το 1987.
Εξωτερικοί σύνδεσμοι
Κατηγορία:Προσωπικοί υπολογιστές Κατηγορία:Ιστορία υπολογιστών
Γκαμπαπεντίνη
Συχνές ανεπιθύμητες ενέργειες περιλαμβάνουν υπνηλία και ζάλη. Σοβαρές παρενέργειες περιλαμβάνουν αυξημένο κίνδυνο αυτοκτονίας, επιθετική συμπεριφορά και αλληλεπιδράσεις φαρμάκων. Δεν είναι σαφές εάν είναι ασφαλής κατά τη διάρκεια της εγκυμοσύνης ή του θηλασμού. Συνιστώνται χαμηλότερες δόσεις σε άτομα με νεφρική νόσο που σχετίζονται με χαμηλή νεφρική λειτουργία. Η γκαμπαπεντίνη είναι ένα γκαμπαπεντινοειδές. Έχει μοριακή δομή παρόμοια με αυτήν του ανασταλτικού νευροδιαβιβαστή γάμμα-αμινοβουτυρικού οξέος (GABA) και δρα ως αποκλειστής διαύλων ασβεστίου.
Η γκαμπαπεντίνη εγκρίθηκε για πρώτη φορά το 1993. Διατίθεται ως γενόσημο φάρμακο στις Ηνωμένες Πολιτείες από το 2004. Το 2017, ήταν το ενδέκατο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από 46 εκατομμύρια συνταγές. Κατά τη δεκαετία του 1990, η Parke-Davis, θυγατρική της Pfizer, άρχισε να χρησιμοποιεί μια σειρά παράνομων τεχνικών για να ενθαρρύνει τους γιατρούς στις Ηνωμένες Πολιτείες να χρησιμοποιούν γκαμπαπεντίνη για μη εγκεκριμένες χρήσεις. Έχουν πληρώσει εκατομμύρια δολάρια για να διευθετήσουν αγωγές σχετικά με αυτές τις δραστηριότητες.
Ιατρικές χρήσεις
Η γκαμπαπεντίνη έχει εγκριθεί στις Ηνωμένες Πολιτείες για τη θεραπεία επιληπτικών κρίσεων και νευροπαθητικού πόνου. Χορηγείται κυρίως από το στόμα, με μια μελέτη να δείχνει ότι "η πρωκτική χορήγηση δεν είναι ικανοποιητική". Συνήθως συνταγογραφείται για πολλές εκτός ετικέτας χρήσεις, όπως η θεραπεία των διαταραχών άγχους, της αϋπνίας και της διπολικής διαταραχής. Περίπου το 90% της χρήσης προορίζεται για συνθήκες εκτός ετικέτας. Υπάρχουν, ωστόσο, ανησυχίες σχετικά με την ποιότητα των δοκιμών που διεξήχθησαν και των αποδεικτικών στοιχείων για ορισμένες τέτοιες χρήσεις, ειδικά στην περίπτωση της χρήσης του ως σταθεροποιητή διάθεσης στη διπολική διαταραχή.
Επιληπτικές κρίσεις
Η γκαμπαπεντίνη έχει εγκριθεί για τη θεραπεία εστιακών επιληπτικών κρίσεων και μικτών κρίσεων. Δεν υπάρχουν επαρκή στοιχεία για τη χρήση της στη γενικευμένη επιληψία.
Νευροπαθητικός πόνος
Μια ανασκόπηση του 2018 διαπίστωσε ότι η γκαμπαπεντίνη δεν είχε κανένα όφελος στην ισχιαλγία ή τον πόνο στη μέση. Μπορεί να είναι αποτελεσματική στη μείωση του πόνου και της σπαστικότητας στη σκλήρυνση κατά πλάκας.
Μια ευρωπαϊκή κλινική κατευθυντήρια γραμμή του 2010 συνέστησε τη γκαμπαπεντίνη ως θεραπεία πρώτης γραμμής για διαβητική νευροπάθεια, μεθερπητική νευραλγία ή κεντρικής αιτιολογίας πόνο. Βρήκε καλά στοιχεία ότι ένας συνδυασμός γκαμπαπεντίνης με μορφίνη, οξυκωδόνη ή νορτριπτυλίνη λειτούργησε καλύτερα από οποιοδήποτε από τα δύο φάρμακα μόνο. Ο συνδυασμός γκαμπαπεντίνης και βενλαφαξίνης μπορεί να είναι καλύτερος από τη γκαμπαπεντίνη μόνο.
Μια ανασκόπηση του Cochrane του 2017 βρήκε στοιχεία μέτριας ποιότητας που δείχνουν μείωση του πόνου κατά 50% σε περίπου 15% των ατόμων με μεθερπητική νευραλγία και διαβητική νευροπάθεια. Τα στοιχεία υποδεικνύουν μικρό όφελος και σημαντικό κίνδυνο σε άτομα με χρόνια οσφυαλγία. Δεν είναι γνωστό εάν η γκαμπαπεντίνη μπορεί να χρησιμοποιηθεί για τη θεραπεία άλλων παθήσεων του πόνου και δεν βρέθηκε διαφορά μεταξύ διαφόρων σκευασμάτων ή δόσεων γκαμπαπεντίνης.
Μια ανασκόπηση του 2010 διαπίστωσε ότι μπορεί να είναι χρήσιμη στον νευροπαθητικό πόνο λόγω καρκίνου. Δεν είναι αποτελεσματική στην αισθητηριακή νευροπάθεια που σχετίζεται με τον ιό HIV και δεν φαίνεται να παρέχει όφελος για σύνδρομο σύνθετου τοπικού πόνου.
Μια ανασκόπηση του 2009 διαπίστωσε ότι η γκαμπαπεντίνη μπορεί να μειώσει τη χρήση οπιοειδών μετά από χειρουργική επέμβαση, αλλά δεν βοηθά στον χρόνιο πόνο μετά τη χειρουργική επέμβαση. Μια κριτική του 2016 διαπίστωσε ότι δεν βοηθά στον πόνο μετά από αντικατάσταση γονάτου.
Φαίνεται να είναι εξίσου αποτελεσματική με την πρεγκαμπαλίνη για τον νευροπαθητικό πόνο και αρχικά κοστίζει λιγότερο. Και οι δύο χρήσεις δεν είναι κατοχυρωμένες με δίπλωμα ευρεσιτεχνίας και το κόστος τους είναι συγκρίσιμο από το 2020. Δόσεις μεταξύ 900 και 3.600 mg ανά ημέρα φαίνεται να οδηγούν σε παρόμοια ανακούφιση από τον πόνο.
Ημικρανία
Οι κατευθυντήριες γραμμές της Αμερικανικής Εταιρείας Πονοκέφαλου (AHS) και της Αμερικανικής Ακαδημίας Νευρολογίας (ΑΑΝ) ταξινομούν τη γκαμπαπεντίνη ως φάρμακο με "ανεπαρκή δεδομένα για την υποστήριξη ή την άρνηση της χρήσης για προφύλαξη από ημικρανία". Μια ανασκόπηση του Cochrane του 2013 κατέληξε στο συμπέρασμα ότι η γκαμπαπεντίνη δεν ήταν χρήσιμη για την πρόληψη της επεισοδιακής ημικρανίας σε ενήλικες.
Εξάρτηση από τα ναρκωτικά
Η γκαμπαπεντίνη μπορεί να μειώσει τα συμπτώματα απόσυρσης αλκοόλ (αλλά δεν αποτρέπει τις σχετικές κρίσεις), την εξάρτηση από το αλκοόλ και την επιθυμία για αλκοόλ. Υπάρχουν κάποιες ενδείξεις για το ρόλο της στη θεραπεία της διαταραχής χρήσης αλκοόλ. η οδηγία VA / DoD του 2015 σχετικά με τις διαταραχές χρήσης ουσιών παραθέτει τη γκαμπαπεντίνη ως «αδύναμη για» και συνιστάται ως φάρμακο δεύτερης γραμμής. Η χρήση για διακοπή του καπνίσματος είχε μικτά αποτελέσματα. Δεν υπάρχουν επαρκή στοιχεία για τη χρήση του στην εξάρτηση από την κάνναβη.
Άλλα
Η γκαμπαντενίνη είναι αποτελεσματική στη θεραπεία εξάψεων.
Είναι μια καθιερωμένη θεραπεία του συνδρόμου ανήσυχων ποδιών. Η γκαμπαπεντίνη μπορεί να βοηθήσει στα προβλήματα ύπνου σε άτομα με σύνδρομο ανήσυχων ποδιών και εστιακές επιληπτικές κρίσεις λόγω της αύξησης του ύπνου σε αργά κύματα και της αύξησης της αποτελεσματικότητας του ύπνου.
Άλλες ψυχιατρικές καταστάσεις, όπως η περιθωριακή διαταραχή της προσωπικότητας, έχουν επίσης αντιμετωπιστεί εκτός ετικέτας με γκαμπαπεντίνη. Δεν υπάρχουν επαρκή στοιχεία που να υποστηρίζουν τη χρήση του σε ιδεοψυχαναγκαστική διαταραχή και κατάθλιψη ανθεκτική στη θεραπεία.
Η γκαμπαπεντίνη είναι αποτελεσματική στην ανακούφιση του κνησμού σε νεφρική ανεπάρκεια ( ουραιμικός κνησμός ) και τον κνησμό άλλων αιτιών. Η γκαμπαπεντίνη μπορεί να είναι μια επιλογή σε βασικό ή ορθοστατικό τρόμο. Τα στοιχεία δεν υποστηρίζουν τη χρήση της γκαμπαπεντίνης σε εμβοές.
Παρενέργειες
Οι πιο συχνές ανεπιθύμητες ενέργειες της γκαμπαπεντίνης περιλαμβάνουν ζάλη, κόπωση, υπνηλία, αταξία, περιφερικό οίδημα (πρήξιμο άκρων), νυσταγμό και τρόμο. Η γκαμπαπεντίνη μπορεί επίσης να προκαλέσει σεξουαλική δυσλειτουργία σε ορισμένους ασθενείς, τα συμπτώματα των οποίων μπορεί να περιλαμβάνουν απώλεια λίμπιντο, αδυναμία να φτάσουν στον οργασμό και στυτική δυσλειτουργία. Η γκαμπαπεντίνη πρέπει να χρησιμοποιείται προσεκτικά σε άτομα με νεφρικά προβλήματα λόγω πιθανής συσσώρευσης και τοξικότητας.
Μερικοί έχουν προτείνει την αποφυγή της γκαμπαπεντίνης σε άτομα με ιστορικό μυόκλονου ή μυασθένειας gravis, καθώς μπορεί να προκαλέσει ή να μιμηθεί τα συμπτώματα αυτών των δύο καταστάσεων.